El Festival Al Crepuscle es desenvoluparà als jardins de la Gerència del Port de Sagunt
11 de juny 2025

![](/media/50pl2cma/img_3179_c.jpg?width=850&height=566.6666666666666)

La IV edició del Festival Al Crepuscle es desenvoluparà el 19, 20, 21 i 22 de juny als jardins de la Gerència del Port de Sagunt a conseqüència de les obres per a la [construcció d'un Centre d'Interpretació de la Cultura Mediterrània al Grau Vell](https://aytosagunto.es/va/actualitat/sagunt-ha-iniciat-les-obres-del-centre-d-interpretacio-de-la-cultura-mediterrania-i-del-port-arse-saguntum-al-grau-vell/), emplaçament en el qual habitualment es representen les obres és este festival de teatre. L'assistència a les representacions és gratuïta fins a completar l'aforament.

La Regidoria de Cultura de l'Ajuntament de Sagunt i la companyia Hongaresa Teatre han elaborat una variada programació d'espectacles teatrals i musicals. Estos s'escenificaran en pondre’s el sol per a aprofitar la llum del trànsit entre el dia i la nit.

En esta edició hi ha propostes d'autoficció i íntimes, musicals i a la fresca, en coincidència amb els dies en què l'hemisferi nord rep més llum solar que en qualsevol altra etapa de l'any.

La regidora de Cultura, Ana María Quesada, ha expressat el desig que el festival “continue tenint eixe caràcter íntim, que siga un espai recollit, que tinga tranquil·litat i en què puguem viure el crepuscle de la mateixa manera que ho hem fet estos anys passats”.

D'altra banda, els membres de la companyia Hongaresa Teatre han aprofitat la presentació del festival per a animar la ciutadania a acostar-se als jardins de la Gerència a gaudir del teatre i de la música en un espai emblemàtic de la ciutat.

La inauguració del Festival Al Crepuscle tindrà lloc el dijous 19 a les 20.30 amb _Qué sabe nadie o las cartas de Penélope_ de Lara Salvador, un espectacle de La Peydro que va ser distingit amb el Premi Russafa Escènica 2020.

_![](/media/1k2n1qpo/c_cartel_alcrepuscle2025_ok.jpg?width=275&height=386&mode=max)La Majordoma_ és el segon text del _Tríptico de la epifanía_ de Josep María Miró. Esta obra de teatre íntim sobre la destrucció de la bellesa en el qual la força radica en la paraula i l'intèrpret es representarà el divendres 20 a les 20.30 hores.

El Cuarteto de Cuerda Valencia de Teresa Alamá interpretarà un concert el dissabte 21 a partir de les 20.30 hores. L'origen d'esta formació musical es remunta a fa 15 anys en el Conservatori Superior de València. A continuació, Paco Zarzoso escenificarà _Piedra y encrucijada_, un gran manifest poètic d'amor al teatre a través de la trobada del mateix autor amb la seua cruïlla personal.

Al Crepuscle acabarà el diumenge 22 a les 20.30 hores amb _A la fresca_ de Pablo Rosal, en la qual es mostra una casa ideal i idíl·lica, corrompuda per la inevitable pràctica humana i familiar, al marge del món gràcies a les virtuts seure a la fresca.

El Festival Al Crepuscle contribuïx a la consolidació de Sagunt com una ciutat cultural, artística i turística, a través d'una proposta sostenible i arrelada als orígens del teatre fet amb llum natural. És un festival que potencia els espais escènics a l'aire lliure i el gaudi de l'experiència artística, tant per a espectadors, com per a artistes.

La [presentació del festival](https://youtu.be/vlRYDPYXR3w) ha comptat amb la presència de la regidora de Cultura, Ana María Quesada; i els membres de la companyia Hongaresa Teatre Paco Zarzoso, Lola López i Lydia García.

*   [](http://www.facebook.com/sharer.php?u=https://aytosagunto.es/va/actualitat/2025-06-11-el-festival-al-crepuscle-es-desenvolupara-als-jardins-de-la-gerencia-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/2025-06-11-el-festival-al-crepuscle-es-desenvolupara-als-jardins-de-la-gerencia-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-06-11-el-festival-al-crepuscle-es-desenvolupara-als-jardins-de-la-gerencia-del-port-de-sagunt/ "Linked In")
*   [](mailto:?body=https://aytosagunto.es/va/actualitat/2025-06-11-el-festival-al-crepuscle-es-desenvolupara-als-jardins-de-la-gerencia-del-port-de-sagunt/)